**Tiszanána Község Önkormányzata Képviselő-testületének 8/2020.(II.28.) önkormányzati rendelete**: Az önkormányzati hivatal köztisztviselőit megillető juttatásokról, támogatásokról.

Tiszanána Község Önkormányzata a közszolgálati tisztviselőkről szóló 2011. évi CXCIX. törvény 237.§-ában kapott felhatalmazás alapján, a Magyarország Alaptörvénye 32. cikk (1) bekezdés a) pontjában meghatározott feladatkörében eljárva a következőket rendeli el:

**A rendelet hatálya**

**1.§**

(1) E rendelet hatálya a Tiszanánai Polgármesteri Hivatal köztisztviselőjének és
 közszolgálati ügykezelőjének (együttesen: közszolgálati tisztviselők) közszolgálati
 jogviszonyára terjed ki. A Képviselő-testület hatásköre a különböző juttatások
 bevezetésére és a finanszírozási mérték meghatározására terjed ki. A juttatások
 feltételei, mértéke tekintetében a Közszolgálati Szabályzat rendelkezései az
 irányadóak.

(2) A rendelet hatálya kiterjed a foglalkoztatási jogviszonyban álló polgármesterre is.

(3) A részmunkaidőben foglalkoztatott közszolgálati tisztviselőket e rendeletben
 szabályozott jogosultságok munkaidő-arányosan illetik meg.

**Munkakörök**

**2.§**

(1) A közszolgálati tisztviselők munka- és feladatkörét, képesítési követelményeit a
 hivatali szervezetben elfoglalt helyét az SZMSZ mellékletét képező Ügyrendben és
 munkaköri leírásokban kell meghatározni.

 A közszolgálati tisztviselő munkaköri megnevezését ennek megfelelően a szakmai
 területre utaló kifejezéssel kell megállapítani (pl: pénzügyi előadó, szociális főelőadó,
 gyámügyi tanácsos stb.)

**Díjazás**

**3.§**

A közszolgálati tisztviselő részére utazási kedvezmény jár, amely a 39/2010. (II.26.) Korm. rendeletben meghatározott munkába járással kapcsolatos utazási költségtérítés.

**4.§**

A közszolgálati tisztviselő részére a következő juttatások biztosíthatók:

a) illetményelőleg,

b) cafeteria, az irányadó jogszabályi rendelkezések előírásai szerint,

c) egészségügyi juttatás

**5.§**

A Képviselő-testület a közszolgálati tisztviselőknek illetménykiegészítést állapít meg. Az illetménykiegészítés mértéke a középfokú iskolai végzettségűek esetén az alapilletményük 20%-a.

**6.§**

1. A köztisztviselő kérelmére az önkormányzat egészségügyi juttatásként védőszemüveg,
 vagy kontaktlencse készítésének díjához hozzájárulást biztosíthat.
2. Az egészségügyi juttatás mértéke esetenként nem haladhatja meg az adott évi
 köztisztviselői illetményalap 150%-át.

**7.§**

A jelen rendeletben meghatározott juttatások mértékét, feltételeit, az elbírálás és az elszámolás rendjét, valamint a visszatérítés szabályait a jegyző a Közszolgálati szabályzatban állapítja meg.

**Záró rendelkezések**

**8.§**

1. E rendelet kihirdetését követő napon lép hatályba, de rendelkezéseit 2020. január 01.
 napjától kell alkalmazni.

(2) Hatályát veszti a polgármesteri hivatal köztisztviselőit megillető juttatásokról,
 támogatásokról szóló 14/2013. (III.11.) önkormányzati rendelet.